P6_TA(2004)0073

Πρότυπα για τα χαρακτηριστικά ασφαλείας και τη χρήση βιομετρικών στοιχείων στα διαβατήρια των πολιτών της ΕΕ *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση της Επιτροπής για κανονισμό του Συμβουλίου που αφορά τη θέσπιση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια των πολιτών της ΕΕ (COM(2004)0116 — C5-0101/2004 — 2004/0039(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής (COM(2004)0116) [1],

- έχοντας υπόψη τους προσανατολισμούς του Συμβουλίου όπως εκτίθενται στο έγγραφο 15139/2004 που διαβιβάστηκε στο Κοινοβούλιο στις 24 Νοεμβρίου 2004,

- έχοντας υπόψη το άρθρο 62, παράγραφος 2, στοιχείο α), της Συνθήκης ΕΚ,

- έχοντας υπόψη το άρθρο 67 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C5-0101/2004),

- έχοντας υπόψη το πρωτόκολλο που ενσωματώνει το κεκτημένο του Σένγκεν στο πλαίσιο της Ευρωπαϊκής Ένωσης, σύμφωνα με το οποίο κλήθηκε από το Συμβούλιο να γνωμοδοτήσει,

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0028/2004),

1. εγκρίνει την πρόταση της Επιτροπής όπως τροποποιήθηκε

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 2

(2) Η θέσπιση ελάχιστων προτύπων ασφαλείας για τα διαβατήρια έγινε με ψήφισμα των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, στις 17 Οκτωβρίου 2000. Είναι πλέον σκόπιμο να αντικατασταθεί και βελτιωθεί το εν λόγω ψήφισμα με τη θέσπιση κοινοτικού μέτρου, έτσι ώστε να επιτευχθούν ενισχυμένα και εναρμονισμένα πρότυπα ασφαλείας για τα διαβατήρια, με σκοπό την καταπολέμηση της παραποίησης. Συγχρόνως, ενδείκνυται να ενσωματώνονται βιομετρικά στοιχεία στα διαβατήρια, ούτως ώστε να προκύπτει αξιόπιστος σύνδεσμος μεταξύ του πραγματικού κατόχου και του εγγράφου. | (2) Η θέσπιση ελάχιστων προτύπων ασφαλείας για τα διαβατήρια έγινε με ψήφισμα των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, στις 17 Οκτωβρίου 2000. Το Ευρωπαϊκό Συμβούλιο αποφάσισε ότι είναι πλέον σκόπιμο να αντικατασταθεί και βελτιωθεί το εν λόγω ψήφισμα με τη θέσπιση κοινοτικού μέτρου, έτσι ώστε να επιτευχθούν ενισχυμένα και εναρμονισμένα πρότυπα ασφαλείας για τα διαβατήρια, με σκοπό την καταπολέμηση της παραποίησης. Συγχρόνως, ενδείκνυται να ενσωματώνονται βιομετρικά στοιχεία στα διαβατήρια, ούτως ώστε να προκύπτει αξιόπιστος σύνδεσμος μεταξύ του πραγματικού κατόχου και του εγγράφου. |

Τροπολογία 2

Αιτιολογική σκέψη 2α (νέα)

| (2α) Βιομετρικά στοιχεία στα διαβατήρια πρέπει να χρησιμοποιούνται μόνο για την επαλήθευση της αυθεντικότητας του εγγράφου και της ταυτότητας του κατόχου, με τη βοήθεια άμεσα διαθέσιμων συγκρίσιμων χαρακτηριστικών, στις περιπτώσεις που ο νόμος ορίζει την επίδειξη διαβατηρίου. |

Τροπολογία 3

Αιτιολογική σκέψη 3

(3) Η εναρμόνιση των χαρακτηριστικών ασφαλείας και η ενσωμάτωση βιομετρικών αναγνωριστικών στοιχείων συνιστούν σημαντικό βήμα προς την κατεύθυνση της χρήσης νέων στοιχείων ενόψει μελλοντικών εξελίξεων σε ευρωπαϊκό επίπεδο, έτσι ώστε να αυξηθεί η ασφάλεια των ταξιδιωτικών εγγράφων και να καθιερωθεί ένας πιο αξιόπιστος σύνδεσμος μεταξύ του κατόχου και του διαβατηρίου, ως σημαντική συμβολή στη μέριμνα για την προστασία από την απατηλή χρήση του. Στο πλαίσιο αυτό είναι σκόπιμο να ληφθούν υπόψη οι προδιαγραφές που καθορίζονται στο έγγραφο αριθ. 9303 του Διεθνούς Οργανισμού Πολιτικής Αεροπορίας (ICAO) σχετικά με τα αναγνώσιμα από μηχάνημα ταξιδιωτικά έγγραφα. | (3) Η εναρμόνιση των χαρακτηριστικών ασφαλείας και η ενσωμάτωση βιομετρικών αναγνωριστικών στοιχείων συνιστούν σημαντικό βήμα προς την κατεύθυνση της χρήσης νέων στοιχείων ενόψει μελλοντικών εξελίξεων σε ευρωπαϊκό επίπεδο, έτσι ώστε να αυξηθεί η ασφάλεια των ταξιδιωτικών εγγράφων και να καθιερωθεί ένας πιο αξιόπιστος σύνδεσμος μεταξύ του κατόχου και του διαβατηρίου, ως σημαντική συμβολή στη μέριμνα για την προστασία από την απατηλή χρήση του. |

Τροπολογία 4

Αιτιολογική σκέψη 7

(7) Αναφορικά με τα δεδομένα προσωπικού χαρακτήρα που θα υποβάλλονται σε επεξεργασία στο πλαίσιο του διαβατηρίου, είναι εφαρμοστέα η οδηγία 95/46/EΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. Πρέπει να διασφαλίζεται ότι κανένα πρόσθετο στοιχείο δεν θα αποθηκεύεται στο διαβατήριο πέραν των στοιχείων που προβλέπονται στον κανονισμό και στο παράρτημά του και των στοιχείων που μνημονεύονται στο σχετικό ταξιδιωτικό έγγραφο. | (7) Αναφορικά με τα δεδομένα προσωπικού χαρακτήρα που θα υποβάλλονται σε επεξεργασία στο πλαίσιο του διαβατηρίου, είναι εφαρμοστέα η οδηγία 95/46/EΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. Ουδέν πρόσθετο στοιχείο θα αποθηκεύεται στο διαβατήριο. |

Τροπολογία 5

Άρθρο 1, παράγραφος 2

2. Το διαβατήριο περιλαμβάνει μέσο αποθήκευσης με επαρκή χωρητικότητα, το οποίο παρέχει μεγάλο βαθμό ασφάλειας και περιλαμβάνει εικόνα του προσώπου. Τα κράτη μέλη δύνανται επίσης να προβλέπουν την ενσωμάτωση δακτυλικών αποτυπωμάτων υπό μορφή που διασφαλίζει διαλειτουργικότητα. | 2. Το διαβατήριο περιλαμβάνει μέσο αποθήκευσης υψηλής ασφάλειας με επαρκή χωρητικότητα, και την ικανότητα να διασφαλίζει την ακεραιότητα, την αυθεντικότητα και το απόρρητο των αποθηκευμένων δεδομένων. Περιλαμβάνει εικόνα του προσώπου. Τα κράτη μέλη δύνανται επίσης να προβλέπουν την ενσωμάτωση δακτυλικών αποτυπωμάτων υπό μορφή που διασφαλίζει διαλειτουργικότητα. Δεν συγκροτούνται κεντρικές τράπεζες δεδομένων διαβατηρίων της Ευρωπαϊκής Ένωσης και εγγράφων ταξιδίων που περιέχουν όλα τα βιομετρικά στοιχεία των κατόχων διαβατηρίων της ΕΕ και άλλα δεδομένα. |

Τροπολογία 6

Άρθρο 2, παράγραφος 1, εισαγωγικό μέρος

1. Πρόσθετες τεχνικές προδιαγραφές για το διαβατήριο οι οποίες αφορούν τα παρακάτω θέματα θεσπίζονται σύμφωνα με τη διαδικασία που προβλέπεται στο άρθρο 5, παράγραφος 2: | 1. Πρόσθετες τεχνικές προδιαγραφές για το διαβατήριο οι οποίες αφορούν τα παρακάτω θέματα θεσπίζονται σύμφωνα με τη διαδικασία που προβλέπεται στο άρθρο 5: |

Τροπολογία 7

Άρθρο 2, παράγραφος 1, στοιχείο β)

β)τεχνικές προδιαγραφές σχετικά με το μέσο αποθήκευσης και τους τρόπους προστασίας του· | β)τεχνικές προδιαγραφές σχετικά με το μέσο αποθήκευσης και τους τρόπους προστασίας του, ιδίως για να διασφαλισθεί η ακεραιότητα, η αυθεντικότητα και η εμπιστευτικότητα των στοιχείων καθώς και ότι η χρήση τους συνάδει με τους σκοπούς του παρόντος κανονισμού· |

Τροπολογία 8

Άρθρο 2, παράγραφος 1α (νέα)

| 1α. Το μέσο αποθήκευσης χρησιμοποιείται μόνο από: α)τις αρμόδιες αρχές των κρατών μελών για την ανάγνωση, την αποθήκευση, την τροποποίηση και τη διαγραφή στοιχείων· καιβ)εξουσιοδοτημένα όργανα που έχουν νόμιμο δικαίωμα ανάγνωσης των στοιχείων. |

Τροπολογία 9

Άρθρο 3, παράγραφος 2α (νέα)

| 2α. Κάθε κράτος μέλος τηρεί μητρώο αρμοδίων αρχών και των εξουσιοδοτημένων φορέων, που αναφέρονται στο άρθρο 2, παράγραφος 1α). Κοινοποιεί αυτό το μητρώο και, εάν χρειασθεί, τακτικές επικαιροποιήσεις αυτού στην Επιτροπή η οποία τηρεί επικαιροποιημένο ηλεκτρονικό μητρώο και συλλογή των εθνικών μητρώων. Κάθε χρόνο δημοσιεύει αυτή τη συλλογή. |

Τροπολογία 10

Άρθρο 4, παράγραφος 1

1. Με την επιφύλαξη των διατάξεων περί προστασίας δεδομένων, κάθε πρόσωπο στο οποίο χορηγείται διαβατήριο έχει το δικαίωμα να ελέγξει τα δεδομένα προσωπικού χαρακτήρα που περιέχονται στο διαβατήριο, καθώς επίσης, οσάκις ενδείκνυται, να ζητήσει τη διόρθωση ή απάλειψη τέτοιων δεδομένων. | 1. Με την επιφύλαξη των διατάξεων περί προστασίας δεδομένων, κάθε πρόσωπο στο οποίο χορηγείται διαβατήριο έχει το δικαίωμα να ελέγξει τα δεδομένα προσωπικού χαρακτήρα που περιέχονται στο διαβατήριο, καθώς επίσης, οσάκις ενδείκνυται, να ζητήσει τη διόρθωση ή απάλειψη τέτοιων δεδομένων. Κάθε επαλήθευση, διόρθωση ή διαγραφή πρέπει να γίνεται ατελώς από την αρμόδια εθνική αρχή. |

Τροπολογία 11

Άρθρο 4, παράγραφος 2

2. Το διαβατήριο δεν επιτρέπεται να περιέχει καμία πληροφορία υπό μορφή αναγνώσιμη από μηχάνημα, εκτός αν κάτι τέτοιο προβλέπεται στον παρόντα κανονισμό ή στο παράρτημά του ή μνημονεύεται στο διαβατήριο. | 2. Το διαβατήριο δεν επιτρέπεται να περιέχει καμία πληροφορία υπό μορφή αναγνώσιμη από μηχάνημα εκτός αν κάτι τέτοιο προβλέπεται στον παρόντα κανονισμό ή στο παράρτημά του ή μνημονεύεται στο διαβατήριο. Ουδέν πρόσθετο στοιχείο θα περιέχεται στο διαβατήριο. |

Τροπολογία 12

Άρθρο 4, παράγραφος 2α (νέα)

| 2α. Tα βιομετρικά χαρακτηριστικά στα διαβατήρια χρησιμοποιούνται μόνο για να διαπιστωθεί: α)η αυθεντικότητα του εγγράφου·β)η ταυτότητα του κατόχου με τη βοήθεια άμεσα διαθέσιμων συγκρίσιμων χαρακτηριστικών όταν ο νόμος ορίζει την επίδειξη διαβατηρίου. |

Τροπολογία 13

Άρθρο 4, παράγραφος 2β (νέα)

| 2β. Τα κράτη μέλη διαβιβάζουν τακτικά στην Επιτροπή τα αποτελέσματα ελέγχων σχετικά με την εφαρμογή του παρόντος κανονισμού, επί τη βάσει από κοινού συμφωνηθέντων προτύπων, ιδίως όσον αφορά τους κανόνες περί του σκοπού και των περιορισμών της πρόσβασης στα δεδομένα. Κοινοποιούν επίσης στην Επιτροπή οποιαδήποτε προβλήματα ανέκυψαν κατά την εφαρμογή του κανονισμού και προβαίνουν σε ανταλλαγή των πλέον ενδεδειγμένων πρακτικών με την Επιτροπή και μεταξύ τους. |

Τροπολογία 14

Άρθρο 5, παράγραφος 3α (νέα)

| 3α. Η επιτροπή επικουρείται από εμπειρογνώμονες οι οποίοι ορίζονται από την ομάδα εργασίας που συστήνεται βάσει του άρθρου 29 της οδηγίας 95/46/EΚ. |

Τροπολογία 15

Άρθρο 5, παράγραφος 3β (νέα)

| 3β. Μόλις η επιτροπή καταλήξει οριστικώς στις πρόσθετες τεχνικές προδιαγραφές που προβλέπει το άρθρο 2, παράγραφος 1, η ομάδα εργασίας που έχει συσταθεί βάσει του άρθρου 29 της οδηγίας 95/46/EΚ εκδίδει γνωμοδότηση σχετικά με τη συμμόρφωση των προδιαγραφών αυτών προς τα πρότυπα περί προστασίας των δεδομένων, η οποία διαβιβάζεται στο Ευρωπαϊκό Κοινοβούλιο, στο Συμβούλιο και στην Επιτροπή. |

Τροπολογία 16

Άρθρο 5, παράγραφος 3γ (νέα)

| 3γ. Η Επιτροπή διαβιβάζει το σχέδιο απόφασης σχετικά με τις πρόσθετες τεχνικές προδιαγραφές που προβλέπει το άρθρο 2, παράγραφος 1, στο Ευρωπαϊκό Κοινοβούλιο, το οποίο έχει τη δυνατότητα, εντός τριών μηνών, να εγκρίνει ψήφισμα με το οποίο αντιτίθεται στο εν λόγω σχέδιο απόφασης. |

Τροπολογία 17

Άρθρο 5, παράγραφος 3δ (νέα)

| 3δ. Η Επιτροπή ενημερώνει το Ευρωπαϊκό Κοινοβούλιο σχετικά με τη δράση που προτίθεται να αναλάβει με βάση το ψήφισμα του Ευρωπαϊκού Κοινοβουλίου, αιτιολογώντας τους λόγους της απόφασής της. |

Τροπολογία 18

Άρθρο 5, παράγραφος 3ε (νέα)

| 3ε. Εξασφαλίζεται η εμπιστευτικότητα των πρόσθετων τεχνικών προδιαγραφών που προβλέπει το άρθρο 2, παράγραφος 1. |

Τροπολογία 19

Άρθρο 6, δεύτερο εδάφιο

Τα κράτη μέλη θέτουν σε εφαρμογή τον παρόντα κανονισμό το αργότερο ένα έτος από τη θέσπιση των μέτρων για τα οποία γίνεται λόγος στο άρθρο 2. Εντούτοις, δεν θίγεται η ισχύς των ήδη εκδοθέντων διαβατηρίων. | Η εφαρμογή του παρόντος κανονισμού υπόκειται σε πιστοποίηση εκ μέρους των εθνικών αρχών προστασίας δεδομένων ότι έχουν επαρκείς ερευνητικές εξουσίες και δυνατότητες για να εφαρμόσουν την οδηγία 95/46/ΕΚ όσον αφορά τα στοιχεία που συλλέγονται βάσει των σχετικών διατάξεων. Τα κράτη μέλη θέτουν σε εφαρμογή τον παρόντα κανονισμό το αργότερο 18 μήνες από τη θέσπιση των μέτρων για τα οποία γίνεται λόγος στο άρθρο 2. Εντούτοις, δεν θίγεται η ισχύς των ήδη εκδοθέντων διαβατηρίων. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------